Джаред Даймънд
Джаред Мейсън Дайъмънд () е американски еволюционен биолог, физиолог и биогеограф. Известен е с книгата си, спечелила награда Пулицър „Пушки, вируси и стомана“ (Guns, Germs and Steel) (1998), която изследва географските, културни, природни и технологични фактори, които са довели до доминиращата позиция на Европейската култура в света.

Биография 
Джаред Дайъмънд е роден на 10 септември 1937 година в Бостън, Масачузетс, САЩ, в еврейско семейство имигранти от Източна Европа. Баща му е лекар, а майка му – учителка, музикантка и филоложка. През 1958 г. получава бакалавърска степен от Харвард и докторска степен по физиология и биофизика от Тринити колидж през 1961. От 1966 г. е професор по физиология в Медицинския факултет на Калифорнийския университет в Лос Анджелис (UCLA).

Още преди да навърши 30 години той прави и втора паралелна кариера в областта на екологията и орнитологията в Нова Гвинея и ръководи няколко експедиции в Нова Гвинея и близките острови. След 50-ата си година Дайъмънд постепенно прави трета кариера в областта на историята на околната среда и става професор по география в UCLA (сегашната му позиция).

Научна дейност 

Дайъмънд е известен като автор на няколко популярни книги, които съчетават антропология, биология, лингвистика, генетика и история. Въпреки че Дайъмънд е заклет противник на генетичните аргументи за расовите различия, сред неговите ранни работи има статия със заглавие „Етнически различия: Вариация в големината на човешките тестиси“, в която той изследва корелациите между възможните расови различия в големината на тестикулите и хормоналните нива и твърди, че големината на тестикулите и хормоналните нива са най-високи сред населението на Африка и най-ниски в Източна Азия с населенията, съставени от представители на бялата раса помежду им.

В книгата си „Collapse: How Societies Choose to Fail or Succeed“ (2004) Дайъмънд изследва какво е предизвикало загиването на някои от великите цивилизации от миналото и разсъждава какво може да научи съвременното общество от техните съдби. Книгата е препоръчвана от политолога Евгений Дайнов за всеки, който се занимава с предприемачество и рискува да жертва природната среда в своите проекти.

Даймънд говори множество чужди езици. Той е член на Американското философско дружество, Американската академия за изкуства и науки и Национална академия на науките на САЩ. Също така е регионален директор на WWF за САЩ.

Награди и отличия 
 1998 – наградата Пулицър за „Пушки, вируси и стомана“
 1998 – Международна награда Cosmos
 1999 – Национален медал за наука на САЩ
 2005 – Почетен член на Тринити Колидж, Кеймбридж, Англия
 2008 – Доктор хонорис кауза от Католическия университет в Льовен, Белгия и др.

Библиография

Монографии 
 The Third Chimpanzee: The Evolution and Future of the Human Animal (1992) (ISBN 0-06-098403-1)
 Why Is Sex Fun?: The Evolution of Human Sexuality (1997) (ISBN 0-465-03126-9)
 Guns, Germs, and Steel: The Fates of Human Societies (1997) (ISBN 0-393-31755-2)Пушки, вируси и стомана: Какво определя съдбините на човешките общества. Превод от английски Юлиян Антонов, София: Изток-Запад, 2006, 624 с. (ISBN 954-321-262-7)
 Guns, Germs, and Steel Reader's Companion (2003) (ISBN 1-58663-863-7)
 Collapse: How Societies Choose to Fail or Succeed (2004) (ISBN 0-670-03337-5)Колапсът: Човешките общества между успеха и провала. Превод от английски Юлиян Антонов, София: Изток-Запад, 2007, 776 с. (ISBN 978-954-321-347-4).
 The Third Chimpanzee: The Evolution and Future of the Human Animal (P.S.) (2006) (ISBN 0-06-084550-3)
 The World Until Yesterday: What Can We Learn from Traditional Societies? (2012) (ISBN 0-670-02481-3)Светът преди вчера: Какво можем да научим от традиционните общества?. Превод от английски Венцислав К. Венков, София: Изток-Запад, 2013, 672 с. (ISBN 978-619-152-338-2)
 Upheaval: Turning Points for Nations in Crisis (2019) (ISBN 978-0-316-40913-1)Катаклизъм: Преломни моменти за държавите в криза. Превод от английски Елена Филипова, София: Изток-Запад, 2019. (ISBN 978-619-01-0492-6)

Статии 
 Curse and Blessing of the Ghetto (March 1991) Discover, pp. 60 – 65

Източници

Външни препратки 
  Профил на Джаред Дайъмънд на сайта на Медицинския факултет на Калифорнийския университет в Лос Анджелис
  Профил на Джаред Дайъмънд на сайта на Института за природната среда на Калифорнийския университет в Лос Анджелис
  Профил на Джаред Дайъмънд на сайта на Департамента по география на Калифорнийския университет в Лос Анджелис
  Биография на Дайъмънд в The Edge 
  EvoWiki: Jared Diamond 
  „Ethnic differences: Variation in human testis size“ – ранна статия на Джаред Дайъмънд (сп. Nature, 1986 Apr 10-16; 320(6062):488-9)
 „Цивилизацията на папуасите по-висша ли е от нашата?“ (интервю с Даймънд по повод книгата му Светът преди вчера, оригинално за Nouvel Observateur), Портал за култура, изкуство и общество, 6 април 2014 г.
 

Американски биолози
Еволюционни биолози
Американски географи
Възпитаници на Кеймбриджкия университет
Възпитаници на Харвардския университет
Калифорнийски университет – Лос Анджелис
Носители на награда „Пулицър“
Членове на Националната академия на науките на САЩ
Доктор хонорис кауза
Американски атеисти
Родени в Бостън